Eŭropa Regiono Tirolo-Sudtirolo-Trentino

La Eŭropa Regiono Tirolo-Sudtirolo-Trentino (; ) estas eŭropa regiono formita fare de la  aŭstria federacia lando Tirolo kaj la italaj provincoj Sudtirolo kaj Trentino. 

La limoj de la unuiĝo egalas al la antaŭa aŭstra-hungaria Tirolo. Disigita post unua mondmilito, la regiono retenis multon da sia kultura identeco. La multjaraj kulturaj, sociaj kaj ekonomiaj ligoj kaj la rekono de konverĝaj interesoj bazitaj sur la tradicia rolo kiel transita lando, same kiel  la  plejparte identaj medicirkonstancoj en la centraj Alpoj, estis la bazo por la kreado de la Eŭregio en 1996.

Translima kunlaboro inter la tri najbaroj hodiaŭ kovras multajn kampojn, inkluzive de turismo, trafiko, infrastrukturo, sociservoj kaj mediaj temoj. En 2001, la komuna Alpendeklaration (Alpa deklaracio), ĉarto pri daŭripovo, postulis repacigon de ekonomiaj celoj kun la deziro de la loka loĝantaro konservi ĝian medion. 

La renkontiĝoj inter la parlamentoj de la tri provincoj ( Dreier Landtag)  estas okazigataj en diversaj lokoj de historia graveco, kiel ekzemple Insbruko kaj la antaŭa ĉefurbo de Tirolo, Merano.

Komuna kontaktoficejo de la tri provincoj estis starigita en Bruselo por kreskigi la rilatojn  de la eŭregio kun la Eŭropa Unio.

Kategorio:Geografio de Italio
Kategorio:Geografio de Aŭstrio
Kategorio:Eŭropaj regionoj